Bernardus Sanders
Bernardus Sanders (Brooklynii in burgo Neoeboracensi natus die 8 Septembris 1941), saepe Bernie tantum appellatus, est politicus, diurnarius, auctor, et agitator Americanus, qui iunior senator ex Monte Viridi ex 2007 meret. Legatus in Camera Repraesentantium Civitatum Foederatarum ex districtu congressionali Montis Viridis ab anno 1991 ad annum 2007 erat. Sanders est politicus sui generis qui in historia congressionali diutissime meret; suffragium autem cum Factione Democratica in Senatu plerumque fert. Ante legatus factus est, praefectus Burlingtoniae in Monte Viride erat.